Algirdas Svidinskas

Algirdas Svidinskas (1954 m. balandžio 8 d. Liaudiškiuose, Zarasų rajone – 2025 m. birželio 18 d.)Mirė „Akacijų alėjos“ sumanytojas Algirdas Svidinskas. Lrytas. 2025-06-19. Nuoroda tikrinta 2025-06-19. – Lietuvos bardas, bardų judėjimo veikėjas, folkloristas, folkloro ansamblių vadovas, pedagogas.

 Biografija 
1961–1972 m. mokėsi Zarasų Marijos Melnikaitės vidurinėje mokykloje, 1981 m. baigė Vilniaus inžinerinį statybos institutą (VISI), inžinieriaus-ekonomisto specialybę. 2004 m. baigė Vilniaus pedagoginiame universitete etninės kultūros mokytojo specialybę.

Dalyvavo folkloro ansamblyje VISI, dirbo P. Mataičio Folkloro teatre.

1981 m. dirbo Rokiškio Statybos darbų vykdytojo bare meistru, 1982 m. Rokiškio kultūros namų inžinieriumi, 1982–1991 m. Rokiškio kultūros namų folkloro kolektyvo „Gastauta“ kūrėjas ir vadovas, Sartų žirgų lenktynių gaivintojas, folkloro ekspedicijų organizatorius.

1986–1988 m. Panevėžio Ekrano kultūros namų folkloro ansamblio įkūrėjas, vadovas; 1988–1993 m. Rokiškio kultūros mokyklos folkloro specialybės dėstytojas, 1993–1995 m. Kauno kultūros ir meno ir skyriaus metodininkas, 1995–1998 m. Lietuvos žemės ūkio universiteto Kultūros katedros asistentas, folkloro kolektyvo „Žemyna“ vadovas.

2000–2005 m. Kulautuvos kultūros centro direktorius, Bardų festivalio „Akacijų alėja“ sumanytojas ir kūrėjas, 2005–2017 m. Raudondvario kultūros centro meno vadovas, etnografas, folkloro ansamblio „Piliarožė“ įkūrėjas ir vadovas, jaunųjų atlikėjų dainuojamosios poezijos festivalio Raudondvaryje „Ant pasaulio krašto“ sumanytojas, tarmiškos kūrybos konkursų organizatorius.

 Apdovanojimai 
 2009 m. Lietuvos Respublikos prezidentės Dalios Grybauskaitės medalis;
 2010 m. 10-ojo festivalio organizatorių „Akacijų alėja“ padėka „Už ištikimybę“;
 2012 m. Kauno rajono savivaldybės trečio lygio garbės ženklas už etnokultūros puoselėjimą ir dainuojamosios poezijos populiarinimą;
 2014 m. Kauno rajono savivaldybės mero Valerijaus Makūno padėka už festivalio „Akacijų alėja“ idėją;
 2017 m. Kauno rajono savivaldybės mero Valerijaus Makūno padėka už indėlį į Kauno kultūrą;
 2018 m. ordino „Už nuopelnus Lietuvai“ medalis (pagal Lietuvos valstybės ordinų kanclerio Giedriaus Krasauko 2018-02-13 d. dekretą Nr. 1K-1217);
 2018 m. LR Seimo įsteigtas Gabrielės Petkevičaitės-Bitės atminimo medalis „Tarnaukime Lietuvai“ už parlamentarizmo tradicijų puoselėjimą, pilietiškumo ir demokratijos skatinimą;
 2019 m. folkloro klubo „Patrimpas“ Lieporių kalavijas už nuopelnus Lietuvai, tradicinės kultūros saugojimą;

 Garso įrašai 
Buvau ir būsiu: eilėraščiai; Algirdas Svidinskas. – Rokiškis: Laikraščio „Gimtasis Rokiškis“ redakcija, 1992. – 50, [2] p.
Kryžkela (garso įrašas): dainuojamoji poezija: muzika ir žodžiai Algirdo Svidinsko; Algirdas Svidinskas, (balsas, gitara) Vilnius, 2002.
… o vis dėl to būkim… (garso įrašas): dainuojamoji poezija muzika ir žodžiai Algirdo Svidinsko; Algirdas Svidinskas, (balsas, gitara), Vilnius, 2016.
Unt Sartų (garso įrašas): Šulnys; muzika ir žodžiai Gintaro Andrijausko (1–6, 8–10, 13), Algirdo Svidinsko (7, 12);. – Kaunas: Martis, 2000.
Vėlių kankliai (garso įrašas): dainuojamoji poezija (muzika ir žodžiai Algirdo Svidinsko), improvizacija kanklėmis (Algirdas Svidinskas), folkloras (atlieka Algirdas Svidinskas). – Vilnius: 2000.

 Šaltiniai 

 https://www.rokiskiokc.lt/produktas/meno-kolektyvai/Rokiskio-kulturos-centro-folkloro-ansamblis-GASTAUTA/
 Gasiūnas V. Rokiškio žemės šviesuliai. – Utena, 2001. – P. 46–49.
 Kas yra kas Lietuvoje. – Kaunas, 1996. – P. 542.
 Raugienė A. Kriaunose ieškokite kriauniečių. – Kriaunos, 2005. – P. 44–47.
 Vaivorykštė. – Panevėžys, 2000. – P. 77.
 Vanagas V. Lietuvių rašytojų sąvadas. – Vilnius, 1996. – P. 511.
 Gimtasis Rokiškis. – 1991, spal. 16, p. 4; 2003, rugs. 24, p. 3; 2005, saus. 25, p. 1, 4; 2013, gruod. 14, p. 1; 2016, gruod. 29, p. 1, 4.
 Naujos tėviškės žinios. – 2012, vas. 18, p. 1.
 Panevėžio kraštas. – 2018, bal. 7, p. 10.
 Panevėžio rytas. – 1992, gruod. 31, p. 3; 2015, saus. 31, p. 9.
 Šeimininkė. – 2009, bal. 8–14 (Nr. 14), p. 5.
 Tėviškės žiburiai. – 2004, kovo 23, p. 5.
 Vakaro žinios. – 2013, gruod. 18, p. 6.
 Valstiečių laikraštis. – 2008, vas. 27, p. 12.
 Zarasų kraštas. – 2014, vas. 4, p. 2. https://www.grokiskis.lt/rokiskio-tapatybes-zenklai-siandien/legendinis-algirdas-svidinskas-pagaliau-ivertintas-rokiskyje

Kategorija:Lietuvos bardai